ന്യൂനമര്ദ്ദം ശക്തി പ്രാപിച്ചു സംസ്ഥാനത്ത് കനത്ത മഴയ്ക്ക് സാധ്യത പത്ത് ജില്ലകളില് യെല്ലോ അലര്ട്ട് തിരുവനന്തപുരം : ബംഗാള് ഉള്ക്കടലില് രൂപപ്പെട്ട ന്യൂനമര്ദ്ദം ശക്തിപ്രാപിച്ച പശ്ചാത്തലത്തില് സംസ്ഥാനത്ത് ഇന്നും നാളെയും കനത്ത മഴയ്ക്ക് സാധ്യത. വടക്കന് കേരളത്തിലും മദ്ധ്യകേരളത്തിലും അതിശക്തമായ മഴ പെയ്യുമെന്ന് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്കി. തിരുവനന്തപുരം, കൊല്ലം, ആലപ്പുഴ, പത്തനംതിട്ട, ഒഴികെയുള്ള ജില്ലകളില് ഇന്ന് യെല്ലോ അലര്ട്ട് പ്രഖ്യാപിച്ചു. ഇടുക്കി, മലപ്പുറം, കോഴിക്കോട്, കണ്ണൂര്, കാസര്കോഡ്, ജില്ലകളില് നാളെയും യെല്ലോ അലര്ട്ട് പ്രഖ്യാപിച്ചിട്ടുണ്ട്. വ്യാഴാഴ്ച വരെ അറബിക്കടലിന്റെ തെക്കു പടിഞ്ഞാറ്, മദ്ധ്യ പടിഞ്ഞാറ് ഭാഗങ്ങളില് കാറ്റിന്റെ വേഗത കൂടാന് സാധ്യതയുണ്ട്. 4050 കിലോമീറ്റര് വേഗത്തിലും ചില അവസരങ്ങളില് 60 കലോമീറ്റര് വേഗത്തിലും കാറ്റ് വീശിയടിക്കാന് സാധ്യതയുണ്ട്. മത്സ്യബന്ധനത്തിനായി തൊഴിലാളികള് ഈ ഭാഗത്തേക്ക് പോകരുത് എന്നും മുന്നറിയിപ്പ് നല്കിയിട്ടുണ്ട്.